Nixu
Nixu Oyj on juuriltaan suomalainen kyberturvakonsultointiin keskittynyt yhtiö, joka on perustettu vuonna 1988. Yhtiöllä on lähes 400 työntekijää ja Nixu-konsernin liikevaihto vuonna 2017 oli noin 32 miljoonaa euroa. Yhtiön pääkonttori sijaitsee Espoon Keilarannassa ja yhtiön toimitusjohtaja on Petri Kairinen.
Nixu tarjoaa kyberturvallisuuden palveluita missiona pitää digitaalinen yhteiskunta toiminnassa. Yhtiön intohimo on auttaa organisaatioita hyödyntämään digitalisaatio turvallisesti, ja se tuottaa yhdessä asiakkaidensa kanssa käytännönläheisiä ratkaisuja liiketoiminnan jatkuvuuden, digitaalisten palvelujen helpon saatavuuden ja tietosuojan varmistamiseksi. Nixu haluaa olla paras työpaikka lähes 400 kyberturva-ammattilaisen tiimilleen, joka tekee työtä käytännönläheisten ratkaisujen löytämiseksi. Nixun juuret ovat Pohjois-Euroopassa, mutta palvelee asiakkaitaan ympäri maailman. Nixun osakkeet on listattu Nasdaq Helsingin pörssilistalla.
Toukokuussa 2014 perustettu Nixu Certification Oy on Nixu Oyj:n itsenäinen tytäryhtiö, joka toimii Viestintäviraston hyväksymänä ja FINASin akkreditoimana virallisena tietoturvallisuuden arviointilaitoksena. Yrityksen palveluihin kuuluvat viralliset turvallisuusarvioinnit: Valtiohallinnon tietoturvallisuuden johtoryhmän VAHTI-ohjeistus (tietoturva-asetuksen mukaisen vaatimuksen todentaminen), Katakri 2015 (odottaa hyväksyntää) ja Kanta tietojärjestelmäauditoinnit.
Nixun perusti 15. joulukuuta 1988 silloinen teekkari Pekka Nikander. Yrityksen nimi juontaa perustajan sukunimestä, Unix-käyttöjärjestelmästä ja Teknillisen korkeakoulun laboratoriosta, jota kutsuttiin Niksulaksi siellä opiskeluaikanaan työskennelleen Nikanderin mukaan. Toimitilat sijaitsivat ensin Helsingissä, viimeksi Helsingin Käpylässä, Amerin talossa. Vuodesta 2009 yhtiön toimitilat ovat sijainneet Espoon Keilarannassa Länsimetron Keilaniemen metroaseman läheisyydessä. Yhtiöön kuulunut Oulussa ja Espoossa toimiva Nixu Software Oy -niminen tytäryhtiö on perustettu vuonna 2002 ja se eriytettiin yhtiöstä marraskuussa 2014. Yhtiö toimii nykyisin nimellä FusionLayer Inc.
NetPeople Oy fuusioitiin Nixuun 1999. Vuotta myöhemmin Magic Cookie Oy ja Datatieto Oy fuusioitiin yhtiöön. Nixu Middle East FZ-LLC perustettiin vuonna 2001 ja rekisteröitiin Dubaihin. Lähi-Idän liiketoiminnot myytiin vuonna 2008 yksityishenkilöille. Vuonna 2006 yhtiö päätti keskittyä tietoturvapalveluihin ydinliiketoimintanaan. Syyskuussa 2014 Nixu osti helsinkiläisen Panorama Partners Oy:n. .
Nixun laajeneminen pohjoismaihin alkoi vuoden 2015 lopulla, kun Nixu perusti toimipisteen Amsterdamiin . Vuoden 2016 aikana Nixu avasi toiminnot Ruotsissa ostamalla maaliskuussa 2016 Europoint Networking AB:n ja lokakuussa 2016 Safeside Solutionin. Vuoden 2016 lopussa Nixu ilmoitti avaavansa toimipisteen myös Yhdysvaltoihin.
Touko-kesäkuussa 2017 Nixu vahvisti asemiaan Euroopassa ostamalla hollantilaisen Expert Solutions Support Center B.V:n ja ruotsalaisen Bitsec Holding AB:n.
Yrityksen toimitusjohtajina ovat toimineet:
Yhtiön hallitukseen kuuluvat vuonna 2016:
Pentti Huusko (s. 1948) toimi hallituksen jäsenenä vuosina 2009 – 2015.
Yhtiö järjesti ensimmäisen listautumisantinsa marraskuussa 2014 ja päätti listautua Helsingin pörssin First North Finland -markkinapaikalle. Osakeanti alkoi 20.11.2014 ja päättyi ylimerkinnän johdosta 26.11.2014. Yhtiön kaupankäyntitunnukseksi tuli NIXU.
Yhtiön osake siirtyi First North -listalta Nasdaq Helsinki Oy:n päälistalle 2.7.2018.
Nixun työntekijä Timo Kiravuo laati vuonna 2002 Internetin uutisryhmissä käyttäytymistä ohjeistavan Netiketti-ohjeiston (News-etiketti). Yrityksen käytössä oli tiettävästi maailman ainut SNMP-protokollaan perustuva, yhtiön työntekijöiden rakentama Limux-niminen juoma-automaatti vuosina 1995–2010.